Alternatyva yra estetinis plombavimas, tačiau jis nėra ilgalaikis, kadangi laikui bėgant plombos trupa, taip pat praranda spalvą, nes medžiaga jautri dažantiems skysčiams (kava, arbata, vynas ir kt.),. Laminatės, priešingai, jos neturi savybės gerti skysčių, jos tvirtos, nes gerai sukimba su danties audiniais, taip apsaugo dantis nuo aplinkos faktorių. Laminatės atitinka natūralų dantų kietumą, todėl apsaugo likusius nuosavus dantis nuo greito nusidėvėjimo bei tolygiai dyla su nuosavais dantimis, tuo tarpu kitos medžiagos dažniausiai būna per kietos arba per minkštos, kas sąlygoja greitesnį likusių nuosavų dantų dilimą. Kita alternatyva yra protezavimas vainikėliais, tačiau jis naudojamas tuomet, kai nepakanka nuosavo danties audinio uždėti laminatę. Protezuojant dantį vainikėliu, jis apšlifuojamas ir lieka nedidelė dalis nuosavo danties audinio, kai klijuojant laminatę dantis šlifuojamas minimaliai arba išvis nešlifuojamas.